Roger Puig Davi

Roger-Ignasi Puig Davi (født 1. mai 1997 i Andorra la Vella) er en andorransk handikappet alpinist, som konkurrerer i klassen LW9-2. 

Han har hemiplegi (halvsidig lammelse), etter en skiulykke da han var 14 år gammel. Han har lammelse på høyde side av kroppen, og mangler også sidesyn på høyre øye.

Idrettskarriere

Sesongen 2015/16 
Davi deltok i Europacupen i paraalpint 2015/16, i klassen for stående. Der kom han på delt 13.-plass i slalåmcupen og 22.-plass i storslalåmcupen. Sammenlagt i europacupen kom han på 23.-plass med 86 poeng.

Sesongen 2016/17 
Europacupen i paraalpint 2016/17 kom han på fjerdeplass i super-G sammenlagt, og han kom på niendeplass i storslalåm og 12.-plass i slalåm. I europacupen totalt kom han på åttendeplass med 339 poeng.

Han deltok også i Verdenscupen i paraalpint 2016/17, der han kom på 29.-plass sammenlagt med 48 poeng. Han kom på 23.-plass i utforcupen, og 26.-plass i storslalåm og super-G.

Sesongen 2017/18 
Davi representerer Andorra under Paralympiske vinterleker 2018 i Pyeongchang, som landets eneste utøver.

Referanser

Eksterne lenker 
 
  Profil hos IPC
  Profil hos Pyeongchang 2018 
  Profil hos Beijing 2022 

Andorranske alpinister
Deltakere for Andorra under Paralympiske vinterleker 2018
Alpinister under Paralympiske vinterleker 2018
Deltakere for Andorra under Paralympiske vinterleker 2022
Alpinister under Paralympiske vinterleker 2022